OzLabs/hebrew-wiki-articles huggingface dataset:
קוביית פידג'ט

קוביית פידג'ט בצבע שחור
קוביית פידג'ט (באנגלית: Fidget Cube; מכונה גם בשם קוביית לחץ) היא מכשיר ידני קטן (המכונה צעצוע פידג'ט או צעצוע ממריץ), שתוכנן על ידי מת'יוו ומארק מקלאצ'לן, אחים ומייסדים של סטודיו העיצוב של מעבדות אנצ'י. לקובייה כלים חושיים מכל הצדדים: מתג, הילוכים, כדור מתכתי מתגלגל, ג'ויסטיק קטן העשוי מפלסטיק, דיסק מסתובב, "אבן דאגה" וחמישה כפתורים. הקובייה נועדה לספק דרך קלה להעסקת הידיים והחושים האחרים, במיוחד עבור הרגעה-עצמית או עבור ילדים שיש להם נטייה להתעצבן (ומכאן הגיע לקובייה השם "Fidget").

==פיאות הקובייה==
אריזתה של קוביית הפידג'ט המציגה את ההתקנים על גבי פיאותיה
פיאותיה של קוביית הפידג'ט נושאות התקן אחד או שניים שנועדו לעורר חושים שונים. התכונות כוללות לחצנים, דיסקים, כדורים וגלגלי שיניים, בוררים, ג'ויסטיקים, ושקעים. הפיאות קרויות על פי השימוש המיועד שלהן.
* Click (לחיצה): הפאה הראשונה מכילה חמישה לחצנים, עם כפתור אחד בכל פינה ואחד במרכז הפאה, כמו פאת ה-"5" של קובייה רגילה. שניים מהכפתורים הם שקטים, שניים אחרים משמיעים צלילים רועשים בעת לחיצה עליהם והכפתור המרכזי כולל לחיצה שקטה יותר.
* Spin (סיבוב): דיסק מסתובב עם שקע קטן שנועד לעזור למשתמש לסובב את החוגה. הדיסק פולט צליל לחיצה עדינה בעת שהוא מסתובב.
* Roll (גלגול): מכיל כדור מתכת היושב בתוך חור המתאים לצורתו של הכדור (בדומה לכדור עקיבה) ושלושה גלגלי שיניים משוריינים (בדומה למנעול צירופים), אשר כולם ניתנים לסיבוב. הכדור גם מייצר צליל של לחיצה הנשמע בעת שהוא לחוץ למטה.
* Flip (היפוך): מתג נדנדה צבעוני. בחלק מקוביות הפידג'ט, כאשר המתג מועבר במהירות הוא משמיע צליל, ואם הוא נע לאט הוא לא משמיע קול.
* Glide (החלקה): ג'ויסטיק הדומה לאלה שנמצאו על כמה שלטי משחק.
* Breathe (הירגעות): שקע (בדרך כלל אליפטי) בעומק של כ-2–3 מ"מ. מיועד לשימוש באופן דומה לאחד הנמצא ב"אבן דאגה".

==קבלה==
בסקירה חיובית, The Verge תיאר את הקובייה כ"צעצוע ילדותי המיועד גם למבוגרים".

לאחר קמפיין ה-Kickstarter שלה ב-2016, קוביית הפידג'ט הייתה אחת מהפרויקטים למימון ההוצאות הגבוהות ביותר (פרויקט Kickstarter בעשור הגבוה ביותר).

==ראו גם==
* ספינר
* הפרעת קשב
* פיג'טינג (תנועתיות עצבנית)

==קישורים חיצוניים==

* 

==הערות שוליים==

קטגוריה:צעצועים
קטגוריה:הפרעת קשב
ערבה שחף

ערבה שחף (נולדה ב-28 באפריל 1990) היא כדורגלנית ישראלית המשחקת בתפקיד חלוצה בקבוצת מועדון הכדורגל רמת השרון בליגת העל והחל משנת 2013 בנבחרת ישראל.

==ביוגרפיה==

שחף נולדה בבאר שבע ובגיל 15 הצטרפה למכבי באר שבע אשר התחרתה בליגת הנשים הראשונה. ב-2013 הושאלה למועדון הכדורגל רמת השרון ושיחקה שם במשך 6 עונות בהן זכתה עם הקבוצה באליפות ובגביע. ב-2014 הושאלה לאס"א תל אביב לזמן קצר כדי לקחת עמה חלק במוקדמות אליפות אירופה לקבוצות, שם שיחקה שני משחקים והורחקה בכרטיס אדום.

ב-2019 הפתיעה ועברה לשחק בהפועל באר שבע מהליגה השנייה. בעונה זו הבקיעה 41 שערים ב-16 משחקים והובילה את הקבוצה למקום הראשון בליגה כשהוחלט על סיום העונה בעקבות משבר הקורונה.

החל מגיל 17 שחקה בנבחרת ישראל בכדורגל נשים עד גיל 19, והחל מגיל 23 היא משחקת בנבחרת ישראל. משחקה הראשון בנבחרת הבוגרות היה נגד נבחרת מלטה בשנת 2013 עד היום צברה 30 משחקים בינלאומיים בנבחרת, בהם הבקיעה 3 שערים.

== תארים ==
===מ.כ רמת השרון===
* אליפות המדינה: 2015/2016
* גביע המדינה: 2017/2018

==קישורים חיצוניים==

* [https://www.football.org.il/players/player/?player_id=70318&season_id=21 ערבה שחף] באתר [https://www.football.org.il/ התאחדות לכדורגל בישראל]
* [https://www.uefa.com/womenschampionsleague/clubs/players/1907059--arava-shahaf/ פרופיל], באתר [https://www.uefa.com/ UEFA]
* [https://fbref.com/en/players/f5257f77/Arava-Shahaf פרופיל], באתר FBref.com
* [https://www.davar1.co.il/95035/ בדרכה לפסגה], ראיון באתר [https://www.davar1.co.il/ דבר]
* [http://www.allin-ramathasharon.co.il/ערבה-שחף-מאמינה-שאחתום-ברמת-השרון/ ערבה שחף: מאמינה שאחתום ברמת השרון,] ראיון באתר [http://www.allin-ramathasharon.co.il/ערבה-שחף-מאמינה-שאחתום-ברמת-השרון/ All In רמת השרון]

קטגוריה:כדורגלניות ישראליות
קטגוריה:כדורגלנים ישראלים
קטגוריה:חלוצות כדורגל ישראליות
קטגוריה:חלוצי כדורגל ישראלים
קטגוריה:כדורגלניות הפועל באר שבע
קטגוריה:כדורגלניות מ.כ. רמת השרון
קטגוריה:כדורגלניות אס"א תל אביב
קטגוריה:באר שבע: כדורגלניות
קטגוריה:ישראליות שנולדו ב-1990
קטגוריה:ישראלים שנולדו ב-1990
שי שדה

שי שדה (נולדה ב-16 באפריל 1990) היא כדורגלנית עבר ישראלית ששיחקה בתפקיד מגנה בליגת העל בכדורגל נשים בקבוצת אס"א תל אביב ובנבחרת ישראל.
== קריירה ==
שדה התחילה בקבוצת הבנים של הפועל הוד השרון ומגיל 14 עברה לקבוצת הנשים של מכבי כישרונות חדרה. לאחר מכן שחקה בקבוצות שונות - מועדון הכדורגל רמת השרון, אס"א תל אביב, וקבוצות כדורגל של אוניברסיטת ינגסטאון סטייט, ינגסטאון, אוהיו ושל אוניברסיטת טקסס בבראונסוויל, בראונסוויל, טקסס. כיום משחקת באס"א תל אביב.

שדה זכתה בתואר שחקנית העונה בעונת 2018/19 של ליגת הנשים ונחשבה בעיני רבים כשחקנית ההגנה הכי טובה בליגת העל לנשים ובנבחרת. זו הייתה גם השנה האחרונה בה השתתפה במשחקים בליגה ולמעשה פרשה ממשחק פעיל.

לאחר פרישתה, הקימה עסק לקידום ספורטאים בדגש על שחקני ושחקניות כדורגל וסיוע להם במציאת מכללה מתאימה בארצות הברית.

==קישורים חיצוניים==

* [http://www.football.org.il/national-team-player/?player_id=25419 פרופיל שי שדה] באתר ההתאחדות הישראלית לכדורגל
* 

קטגוריה:כדורגלניות ישראליות
קטגוריה:כדורגלנים ישראלים
קטגוריה:כדורגלניות ישראליות בליגת המכללות בארצות הברית
קטגוריה:מגנות כדורגל ישראליות
קטגוריה:מגני כדורגל ישראלים
קטגוריה:כדורגלניות מכבי כישרונות חדרה
קטגוריה:כדורגלניות מ.כ. רמת השרון
קטגוריה:כדורגלניות אס"א תל אביב
קטגוריה:ישראליות שנולדו ב-1990
קטגוריה:ישראלים שנולדו ב-1990
אנפנמן

אנפנמן (ביפנית: アンパンマン, באנגלית: Anpanman) הייתה סדרת מאנגה ואנימציה יפנית אשר נוצרה במקור כסדרת מאנגה על ידי טאקאשי יאנאסה משנת 1973 ועד מותו בשנת 2013. משנת 1988 ועד היום משודרת בטלוויזיה היפנית גרסת אנימה שמתבססת על עלילת סדרת המאנגה, אשר היא אחת מסדרות האנימה הפופולריות ביותר בקרב ילדים צעירים ביפן. הסדרה עוקבת אחר עלילותיו של אנפנמן, סופר גיבור עם ראש אנפן (מאפה מתוק יפני אשר לרוב ממולא בריבה), אשר מגן על העולם מפני חיידק אנתרופומורפי רשע בשם באיקינמן.

לזיכיון יש קו מוצרים עצום. הדמויות של הסדרה מופיעות כמעט על כל מוצר לילדים ביפנים, כולל מבגדים, משחקים אלקטרוניים, צעצועים, ואפילו מוצרי מזון. ב-26 בספטמבר 2006 מכרו הספרים בסדרה מעל ל-50,000 עותקים ביפן.

על פי מחקר שנערך ביפן בשנת 2005 אנפנמן הייתה הדמות הפופולרית ביותר בקרב ילדים עד גיל 12.

במזרח התיכון שודרה הסדרה במספר מדינות בעולם הערבי בדיבוב לערבית תחת השם "אל-ראפף אל-אג'יב" (בתרגום חופשי לעברית "הלחמנייה המדהימה").

==קישורים חיצוניים==

* 

==הערות שוליים==

קטגוריה:סדרות אנימה
קטגוריה:סדרות מאנגה
קטגוריה:סדרות אנימה משנות ה-1980
אוסמו טזוקה

אוסמו טזוקה (ביפנית: 手塚 治虫; 3 בנובמבר 1928 - 9 בפברואר 1989) היה אמן מאנגה, קריקטוריסט, אנימטור ומפיק סרטים יפני. התפוקה הפורייה שלו, הטכניקות אותן פיתח במהלך הקריירה, והז'אנרים החדשים אותם יצר הובילו לכך שהוא זכה לכינויים "אבי המאנגה", "הסנדק של המאנגה" ו"אל המאנגה". ביפן הוא נחשב בקרב רבים למקביל היפני לוולט דיסני, אשר שימש לטזוקה מקור השראה במהלך הקריירה. טזוקה ידוע גם בעיקר כיוצר של הסדרות אסטרו בוי וקימבה האריה הלבן (אשר כנראה היווה השראה לסרט של אולפני דיסני "מלך האריות").

הסגנון היפני הייחודי של סרטי אנימציה בהם לדמויות יש עיניים גדולות (סגנון אשר מוכר מחוץ ליפן בשם "אנימה") הומצא על ידי טזוקה, אשר ביסס את הסגנון על סרטים מצוירים מהעולם המערבי כגון בטי בופ של מקס פליישר ומיקי מאוס של וולט דיסני. כאינדיקטור לפרודוקטיביות שלו, אוסף יצירות המאנגה השלם של אוסמו טזוקה מכיל כ-400 כרכים, עם למעלה מ-80,000 עמודים.

הוא הוכשר רשמית כרופא, אך הקדיש את חייו ליצירת כמות עצומה של סיפורי מאנגה, שרובן המכריע מעולם לא תורגמו מיפנית לאנגלית ולכן רובם אינם נגישים לקהל המערבי. הוא החל את הקריירה שלו בתור יוצר מאנגה בעת שהיה סטודנט באוניברסיטה.

טזוקה מת מסרטן הקיבה בשנת 1989 בגיל 60.

ב-1994, העיר טאקאראזוקה, בה גדל טזוקה, פתחה מוזיאון לזכרו. טזוקה זכה בפרסים רבים לאחר מותו.

==קישורים חיצוניים==

* 
* 
* 
* 

קטגוריה:אמני מאנגה
קטגוריה:יפנים שנולדו ב-1928
קטגוריה:יפנים שנפטרו ב-1989
קטגוריה:אנימטורים יפנים
גלריה לימבוס

"גלריה לימבוס" או "גלריה לימבוס - מקום לצילום" הייתה גלריה לצילום, שפעלה בין השנים 1992–2005 בתל אביב-יפו.

==היסטוריה==
גלריה לימבוס נוסדה בשנת 1992 על ידי עמותה בשם "העמותה לקידום הדימוי הצילומי", שהוקמה בשנת 1990. הגלריה מוקמה במקלט בגינה הציבורית שברחוב בן-יהודה 159–161 בתל אביב-יפו על ידי דפנה איכילוב, יהודית גואטה וגליה גור זאב. בקבוצה המייסדת נמנו גם יעל ביבר ואיל בן-דב. כשאלו סיימו את הלימודים במחלקת הצילום של בצלאל ב-1988 הם חיפשו דרכים להחיות מחדש את האווירה הדיאלוגית ואת שיתוף הפעולה ביניהם. בהמשך ביבר ובן-דב עזבו את צוות ניהול הגלריה שהמשיכה ופעלה עד 2005.

בשנת 1995, זכתה קבוצת לימבוס בפרס ז'ראר לוי לעידוד היצירה בצילום.

עם נעילת הגלריה, פורסם הספר הסוקר את פעילותה "לימבוס. מקום. צילום" בסדרת "קו אדום" של הוצאת הקיבוץ המאוחד.

קציעה עלון כתבה על הספר במדור "זווית חדה" במוסף הספרות של עיתון הארץ:

==לקריאה נוספת==
*טלי תמיר, [http://talitamir.com/catalog/album/181 גלריה לימבוס]

== הערות שוליים ==

קטגוריה:תל אביב-יפו: גלריות לאמנות
קטגוריה:ישראל: גלריות לאמנות שנסגרו
קטגוריה:זוכי פרס ז'ראר לוי
ניבן נמרי

ניבן נמרי (שם מדעי: Enchelycore pardalis) הוא מין של צלופח גדול ממשפחת המורניים אשר חי במי האזור האינדו פסיפי שבין האי ראוניון עד הוואי, איי החברה ואיי ליין וצפונה עד לדרום יפן, דרומה של קוריאה ודרומה עד לקלדוניה החדשה. מקום משכן הניבן הוא בשוניות אלמוגים בעומק 8–60 מטרים. עקב מראהו המפחיד הוא מכונה "מורנת הדרקון".

הניבן מגיע לאורך של עד 92 ס"מ והוא בעל כתמים לבנים על גופו המפותל שצבעו כתום עד אדמדם ומעליו ישנה רעמת סנפיר גבית נמוכה. המאפיין הבולט שלו הוא לסתותיו הצרות, הכפופות והמוארכות המלאות בניבים גדולים ועוזרים לו לתפוס טרף ובזוג הגדילים דמויי ה"משושים" שעל ראשו. זוג נחיריים בקצה הראש עוזר לניבן להריח כל טרף קרוב ולארוב לו במסתור.

הצלופח אינו בולט במים. הוא אורב לטרף מזדמן כמו דג או סרטן ימי, פוער את לסתותיו הגדולות וחוטף את הטרף ובולע אותו במהירות.

==קישורים חיצוניים==

==הערות שוליים==

קטגוריה:טקסונים שתוארו בידי הרמן שלגל
קטגוריה:מורניים
קטגוריה:דגי האוקיינוס השקט
קטגוריה:דגי ים בדרום-מזרח אסיה
קטגוריה:בעלי חיים שתוארו ב-1846
קוסקוס דובי

קוסקוס דובי (שם מדעי: Ailurops) הוא סוג של יונקי כיס ממשפחת הקוסקוסיים החיים בטבע בכמה איים באינדונזיה ומצויים מעט צפונה מרוב הכיסאים.. סוג זה משויך לתת-משפחה משלו נפרדת משאר הקוסקוסיים.

קוסקוסים אלה הם הגדולים שבבני הקבוצה דמויי-קוסקוס, כשהגדול שביניהם קוסקוס דובי סולאווסי מהאי סולאווסי יכול להגיע לאורך 120 ס"מ ולמשקל 7–10 ק"ג. כפי שהשם מרמז הראש שלהם מזכיר מעט דוב והוא בעל חוטם גדול ועיניים הפונות קדימה. הקוסקוס מותאם לחיים בצמרות העצים שביערות הגשם בזכות כפות רגליו החזקות, טפריו הגדולות וזנבו השרירי.

הקוסקוסים נמצאים בסכנת הכחדה בטבע עקב נדירותם ועקב הפגיעה ביערות בהם הם חיים. המין קוסקוס דובי טלאוד כמעט נכחד בטבע.

==מינים==
בסוג זה ישנם 2 מינים:
* קוסקוס דובי טלאוד (Ailurops melanotis)
* קוסקוס דובי סולאווסי (Ailurops ursinus)

==קישורים חיצוניים==

קטגוריה:בעלי חיים שתוארו ב-1830
קטגוריה:טקסונים שתוארו בידי יוהאן גאורג ווגלר
קטגוריה:קוסקוסיים
טפיר כיס

טפיר כיס (שם מדעי: Palorchestes) הוא סוג של יונק כיס נכחד מסדרת הקנגוראים אשר חי באוסטרליה בסוף תקופת המיוקן ובפליסטוקן וכנראה שנכחד לפני 10–11 אלף שנה. במראהו הוא הזכיר מעט טפיר מודרני אך לא היה קרוב והדמיון ביניהם נובע מאבולוציה מתכנסת.

טפיר הכיס התגלה במספר תצורות כמו בתוך הפארק הלאומי מערות נרקורט שבאוסטרליה הדרומית. מאובנים אלה הובאו ב-1873 לחוקר המפורסם ריצ'רד אוון שנתן לסוג את שמו. בהמשך התגלו שלושה מינים של טפיר כיס.
== מאפיינים ==
טפיר הכיס הגיע לאורך של 2.5 מטר ולמשקל 200 ק"ג. הוא היה בעל ראש קטן אך בעל חוטם מפותח עם חדק קצר. הוא נע על ארבע רגליים שהיו מכוסות טפרים גדולות, איתם הוא הוריד עלים מענפי העצים. בצורתו הוא דמה מעט לדוב אך היה צמחוני איטי, כמו קרובתו החיה - הקואלה.

הוא חי בפאונה האוסטרלית לצד מיני כיסאים ענקיים כמו הפרוקופטודון ומיני הדיפרוטודוניים העצומים. אויביו היו לטאת המגלניה הגדולה, אריה הכיס ואולי גם בני אדם שייתכן והכחידו אותו.

==קישורים חיצוניים==

קטגוריה:דמויי-וומבט
קטגוריה:מגה-פאונה של הפליסטוקן באוסטרליה
קטגוריה:קנגוראים פרהיסטוריים
קטגוריה:כיסאים שחיו בנאוגן
קטגוריה:כיסאים שחיו בפליסטוקן
קטגוריה:מאובני טקסונים שתוארו ב-1873
פולידוקרקוס

פולידוקרקוס (שם מדעי: Pholidocercus) הוא סוג נכחד של יונק מסדרת אוכלי החרקים אשר חי בגרמניה במהלך תחילת האאוקן לפני 47 מיליון שנה. מאובניו נמצאו ב-1983 בבור מסל שבגרמניה. בסוג זה היה מין יחיד.

הפולידוקרקוס היה קרוב רחוק של הקיפודיים והוא היה בעל סעיפי שערות מחודדים על גופו. עם זאת הוא היה בעל זנב ארוך יותר ועל ראשו הייתה לוחית שריון בדומה לארמדיל מודרני. הוא הגיע לאורך 16–18 ס"מ עם זנב באורך 19 ס"מ. הוא היה בעל רגליים קצרות ולסתות בעלות שיניים חדות שנועדו ללעיסת חרקים ואולי גם שיירים אורגנים או צמחים, כמו קיפודים מודרניים. כמה חוקרים מחשיבים את היונק הקדום לקרוב לארכפיים.

בתקופה בה הפולידוקרקוס חי גרמניה הייתה מכוסה ביערות גשם לחים ושופעים בהם היה הרבה מזון. האקלים התקרר בהדרגה מסוף האאוקן וייתכן שדבר זה הכחיד את הפולידוקרקוס וחיות נוספות מהאזור לבלתי שוב.

==קישורים חיצוניים==

קטגוריה:יונקים שחיו באאוקן באירופה
קטגוריה:אוכלי חרקים פרהיסטוריים
קטגוריה:מאובני טקסונים שתוארו ב-1983
חנית שוורץ

חנית שוורץ (נולדה ב-23 באוקטובר 1987) היא כדורגלנית עבר ישראלית ששיחקה בתפקיד השוערת בקבוצת מ.כ רמת השרון בליגת העל ובנבחרת ישראל.

==ביוגרפיה==
שוורץ נולדה בבאר שבע, למדה בבית ספר היסודי 'מענית' ובתיכון מקיף א' בעיר. החלה לשחק כדורגל בגיל 9 עם הבנים בבית הספר ובגיל 12 הצטרפה לקבוצת הנערות של הפועל באר שבע. בגיל 15 עברה לקבוצה הבוגרת ושיחקה בה עד גיוסה לצבא. שירתה ביחידת קישור במשטרה צבאית.

שוורץ בעלת תואר ראשון בפיזיולוגיה ובעלת תעודת מקצוע בספורטתרפיה. כמו כן מחזיקה בתעודת מאמנת כדורגל C.

משנת 2013 עובדת במשמר בתי המשפט כאחראית משמרת.

== כדורגל בארצות הברית ==
בשנת 2008, לאחר שחרורה מהצבא, עברה שוורץ לארצות הברית לשחק בליגת המכללות National Association of Intercollegiate Athletics (NAIA) במחוז The TranSouth Athletic Conference (TSAC). במהלך שנים אלו במכללת מרטין מתודיסט קולג' (Martin Methodist College) זכתה עם הקבוצה ב-4 אליפויות מחוז בנוסף לתארים אישיים רבים.

עם סיום הקולג' במאי 2012 שיחקה בקבוצת Maryland Capitols בעונת קיץ בליגה החצי מקצוענית Women's Premier Soccer League (WPSL).

==בליגת העל==
עוד במהלך שנתה האחרונה בקולג' שיחקה במכבי חולון את עונת 2012/2013. עם חזרתה ארצה הצטרפה למכבי באר שבע לעונה אחת ומאז משחקת במ.כ רמת השרון שם זכתה באליפות הראשונה של הקבוצה בעונת 2015/2016 ואחר כך גם בגביע היסטורי בעונת 2017/2018. בעונת 2019/2020 הוסיפה לרשימה אליפות נוספת.

במהלך התקופה ברמת השרון הושאלה לאס"א תל אביב ולמ.ס קריית גת לתקופות קצרות לטובת השתתפות במוקדמות ליגת האלופות.

==בנבחרת ישראל==
החל מגיל 16 שיחקה בנבחרת ישראל בכדורגל נשים עד גיל 19 ורשמה 12 הופעות בשלושה קמפיינים במסגרת מוקדמות אליפות אירופה בכדורגל נשים עד גיל 19.

כבר בגיל 18, באוגוסט 2005, רשמה את משחק הבכורה שלה בנבחרת הבוגרת מול נבחרת אסטוניה. מאז רשמה 28 הופעות במדי הנבחרת הלאומית.

==תארים==
=== מרטין מתודיסט קולג' ===
* אליפות מחוז: 2008/2009, 2009/2010, 2010/2011, 2011/2012

=== מ.כ רמת השרון ===
* אליפות המדינה: 2015/2016, 2019/2020
* גביע המדינה: 2017/2018

===תארים אישיים===
* שחקנית הנבחרת השנייה של NAIA All-American (הכדורגלניות הטובות בליגת המכללות): 2008

==קישורים חיצוניים==

* [https://www.football.org.il/players/player/?player_id=35190 עמוד השחקנית] באתר ההתאחדות הישראלית לכדורגל
* [http://www.goredhawks.com/roster/9/11/1121.php חנית שוורץ] באתר המכללה המתודיסטית מרטין, טנסי 
* [http://www.dakstats.com/Websync/Pages/Team/IndividualStats.aspx?association=10&sg=WSO&sea=NAIWSO_2011&team=2406&plr=13690&tab=2 סטטיסטיקה של חנית שוורץ בליגת המכללות] באתר הסטטיסטיקה הרשמי של NAIA 
* [https://www.allwhitekit.com/?tag=hanit-schwarz חנית שוורץ בקבוצת Maryland Capitols] באתר All White Kit 
* 
* [http://www.kolyompod.com/2020/08/17/kolyomachat17/ אחת על אחת – פרק 17 עם חנית שוורץ] - אשרת עיני בפודקסט "בכל יום נתון", 17 באוגוסט 2020

==הערות שוליים==

קטגוריה:כדורגלניות ישראליות
קטגוריה:כדורגלנים ישראלים
קטגוריה:שוערות כדורגל ישראליות
קטגוריה:שוערי כדורגל ישראלים
קטגוריה:כדורגלניות מכבי חולון
קטגוריה:כדורגלניות אס"א תל אביב
קטגוריה:כדורגלניות מ.כ. רמת השרון
קטגוריה:כדורגלניות מ.ס. קריית גת
קטגוריה:באר שבע: כדורגלניות
קטגוריה:בוגרות תיכון מקיף א' (באר שבע)
קטגוריה:בוגרי תיכון מקיף א' (באר שבע)
קטגוריה:ישראליות שנולדו ב-1987
קטגוריה:ישראלים שנולדו ב-1987
אלפא רומיאו 75

אלפא רומיאו 75 (באיטלקית: Alfa Romeo 75, נקרא גם: אלפא רומיאו מילאנו באמריקה הצפונית) היא מכונית סלון, המוגדרת כמכונית קומפקטית מתוצרת יצרנית הרכב האיטלקית אלפא רומיאו אשר יוצרה בין השנים 1985–1992.

==אלפא רומיאו 75==
* 4 דלתות.
* 5 נוסעים.
* מנוע קדמי.
* מנוע הנעה אחורית.

==דגמים==

* "1.6"
* "1.6IE"
* "1.8"
* "1.8IE"
* ".1.8Turbo/Q.V"
* "2.0".
* "2.0Twin Spark"
* "2.56v Q.O./Milano"
* "V6/America/Q.V3.0".
* "2.0 TD".
* "2.4 TD".

== תמונות ==
<gallery mode="packed" heights="120">
קובץ:Alfa Romeo 75 (5108975652).jpg | "אלפא רומיאו 75" 
קובץ:1986-1988 Alfa Romeo 75 2.5 sedan (2015-07-24) 01.jpg | "אלפא רומיאו 75" 
קובץ:Alfa Milano 75 Dashboard.jpg | "אלפא רומיאו 75" - מבט לתא הנהג ולוח מחוונים
קובץ:Alfa Romeo MIlano (America).jpg | "אלפא רומיאו 75" (אלפא רומיאו מילאנו (אמריקה הצפונית)
קובץ:Alfa Romeo - black - Milano.jpg | "אלפא רומיאו 75" (אלפא רומיאו מילאנו (אמריקה הצפונית)
קובץ:Alfa 75 Brooklands May 2010 IMG 8988.jpg | "אלפא רומיאו 75" 
קובץ:1986-1988 Alfa Romeo 75 2.5 sedan (2015-07-24) 02.jpg | "אלפא רומיאו 75" 
</gallery>

==ראו גם==
* אלפא רומיאו
* אלפא רומיאו 155
* אלפא רומיאו 164
* אלפא רומיאו 166

==קישורים חיצוניים==

* 
* 

==הערות שוליים==

קטגוריה:מכוניות סלון
75
קטגוריה:דגמי מכוניות שהושקו ב-1985
קטגוריה:כלי רכב איטלקיים
אלף.דלת

להקת אלף. דלת
אלף. דלת (באנגלית: Alef.Dalet) הוא הרכב אינדי רוק, שהוקם בתל אביב בשנת 2014 על ידי שלושה אחים: ניר דגן (קולות, גיטרה) אור דגן (קלידים) ורן דגן (תופים). שם הלהקה הוא מחווה לרחוב גורדון בנס ציונה בו גדלו בילדותם.

האלבום הראשון של הלהקה יצא לאור בנובמבר 2018.

==היסטוריה==
שלושת האחים: ניר, אור ורן דגן, גדלו בנס ציונה, ובמקביל לעיסוקיהם השונים, ניגנו יחד במשך יותר מ-15 שנה, במסגרות שונות. רעיון הקמת הלהקה וכתיבת אלבום מקורי עלה בעקבות הופעה שערכו במועדן האוזן-בר, לרגל יום ההולדת של ניר. יחד עם דן תורן, שהפיק את ההופעה, התחילו לעבוד על חומר מקורי לאלבום ולאחר 3 שנים הושלמה המשימה.

את המילים לסינגל הראשון של הלהקה, "בואי אלי", כתבה, ללחן של ניר דגן, חנה גולדברג, והוא יצא ביוני 2018, זכה לעשרות אלפי צפיות ביוטיוב ובפייסבוק ולהשמעות ברדיו. הסינגל השני, הכל בתוך חיבוק שלך, שאת מילותיו כתב דן תורן (ללחן של ניר דגן), יצא באוגוסט עם קליפ שביים אור דגן וצילם אייל כהן, צלם ישראלי שמתגורר ועובד בניו יורק. הקליפ זכה להצלחה ברשת ולהשמעות רבות ברדיו. בפברואר 2019 יצא הסינגל השלישי, "שיר לשלוש", שהלחין אור דגן למילים של ניר דגן. לסינגל הוכן קליפ אנימציה על ידי דן אזולאי.

האלבום המלא יצא בפלטפורמות הדיגיטליות והפיזיות בנובמבר 2018, ובדצמבר 2018 הושק בהופעה חגיגית בתיאטרון תמונע, בהשתתפות דן תורן, טלי מן, עופר קורן, אשר לוי, ליאור גרינשפן ורומי דגן.
ביצירת האלבום השתתפו: דן תורן – הפקה מוזיקלית, עופר קורן - גיטרות, יובל שפריר – כלי הקשה, פיטר רוט – קולות, סיון טלמור – קולות, גיל סמטנה – עיבוד לכלי מיתר, מאיה בלזיצמן – צ'לו, גליה חי – ויולה וניצן-חן רזאל – כינור.

== דיסקוגרפיה ==

== קישורים חיצוניים ==
* 

==הערות שוליים==

קטגוריה:שלישיות מוזיקליות ישראליות
קטגוריה:להקות אינדי ישראליות
קטגוריה:מוזיקאים ישראלים
עלווית ירוקה

עלווית ירוקה באיטליה
Phylloscopus sibilatrix
עלווית ירוקה (שם מדעי: Phylloscopus sibilatrix, משמעות השם היא הצופה מן העלים, השורקנית (phyllos-עלווה), (scopus-צופה), (sibila-שריקה)) היא מין של ציפור שיר מהסוג עלווית שבמשפחת הסבכיים. שם זה ניתן לה בזכות שירתה הנשמעת כמו נגינת חליל.

העלווית הירוקה דומה לעלווית האפורה, בעיקר עלוויות צעירות - שהן צהובות יותר. היא נבדלת בכנף הארוכה יותר, שנותן לזנב מראה קצר יותר, במעבר חד בין החזה הצהוב לבטן הלבנה ובשירה.

==מראה==
אורך גוף העלווית נע בין 12–14 ס"מ, משקלה 8–11 גרם, אורך כנפיה הוא 20–24 ס"מ. כנפיה הארוכות והחדות גורמות לזנב להיראות קצר יותר, יש לה בטן לבנה המסתיימת בקו ישר בחזה בצבע צהבהב-ירקרק. חלקיה העליונים צבועים בצבע ירוק כהה רווי, ומנוגדים לגמרי לשולייה הבהירים בצבע ירוק-צהוב, לפס הצהוב על גבה וכן לפס הירוק-אפור הבולט שנמשך מקדמת העין אחורנית.

==תפוצה וטריטוריה==
העלווית הירוקה שכיחה בבריטניה ובאירופה (לא כולל ספרד ופורטוגל) ועד למערב אסיה.

העלווית חורפת באפריקה מדרום לסהרה. היא דוגרת בעיקר ביערות סגורים ומוצלים מאוד, אך לפעמים גם ביערות פתוחים, לרוב על מדרונות בעלי שיפוע קל, ומעדיפה עצים על פני שיחים וצמחייה נמוכה.

העלווית הירוקה אינה שכיחה ברוב חלקי ארץ ישראל, אך אם היא מגיעה לארץ בעונת האביב, מקום וזמן הצפייה המומלצים ביותר הם: מצפה רמון והערבה.

==מקום רבייה וזמניה==
מקומות הרבייה של העלווית הירוקה הם מערב ג'ונין (Junin) שבמרכז אירופה בחודש מאי, ופינלנד - בסוף מאי עד תחילת יולי. העלווית בונה את הקן שלה על הקרקע, אך אינה מרפדת את הקן בנוצות. הקן נבנה בתוך צמחייה. לפעמים הוא תקוע מתחת לעץ או ענף שנפלו, ולעיתים קרובות הוא נמצא בתוך שקע שהעלווית יוצרת. הקן מכוסה בדשא יבש, גבעולים ועוד חומרים מהצומח.

העלווית הירוקה מטילה בין 5–7 ביצים שצורתן אליפסה. הביצים חלקות ומבריקות, צבען לבן, והן מסומנות בנקודות ובכתמים בצבע אדום-חום כהה, סגול-חום כהה או חום כהה, הדגירה נמשכת 12 עד 14 ימים על ידי הנקבות בלבד.

==תזונה==
העלווית הירוקה ניזונה בעיקר מחרקים ומחסרי חוליות אחרים, ובסתיו היא ניזונה גם מכמה פירות וזרעים. היא מוצאת את האוכל בעלים ומחלקים אחרים של עצים ושיחים בזמן שהיא עוברת דרך העלווה. במטרה למצוא את מזונה לפעמים היא מרפרפת בין העלווה, לעיתים קרובות היא מתעופפת מעל העצים או מתקיפה את טרפה בהפתעה.

==סכנות==
העלווית הירוקה אינה מצויה בסכנת הכחדה גלובלית. עקב תנודותיה המהירות והברורות היא לא נטרפת בקלות בידי טורפים, אך מדי פעם בעת סכנה תעופתה מוגברת למשך טווח קצר של זמן.

==קישורים חיצוניים==

* 

== הערות שוליים ==

קטגוריה:טקסונים שתוארו בידי יוהאן מתאוס בכשטיין
קטגוריה:עלווית
קטגוריה:ארץ ישראל: סבכיים
קטגוריה:בעלי חיים שתוארו ב-1793
יום התחבורה הציבורית הבין-לאומי

יום התחבורה הציבורית הבין-לאומי מצוין מדי שנה ברחבי העולם לשם כיבוד מעמדה של התחבורה הציבורית על פני הרכב הפרטי.

== היסטוריה ==
ב-22 בספטמבר 1996 נערך ה-"Car Free Day" (יום ללא מכוניות) הראשון באירופה. זאת הייתה יוזמה עצמאית שהתקיימה בשלוש ערים: רייקיאוויק (איסלנד), באת' (אנגליה), ולה רושל (צרפת), שערכו פעילויות לעידוד השימוש בתחבורה ציבורית, אופניים והליכה ברגל, על חשבון השימוש ברכב פרטי. היוזמה התבררה כמוצלחת מאוד, וכעבור שנים אחדות התרחבה וזכתה לגיבוי ממשלות, ובהמשך הפכה לאירוע רשמי של האיחוד האירופי. האיחוד לא הסתפק רק ביום אחד והכריז על ה-“European Mobility Week” ("שבוע הניידות האירופאי").

במהלך השבוע הזה נערכים קמפיינים להסברה על תחבורה בת קיימא, מתקיימות פעילויות שונות במטרה לקדם תחבורה ציבורית, אירועי אופניים ובערים מסוימות אף מוקדשים חלקים שלמים מהעיר לתנועת אופניים והולכי רגל בלבד. תוכנית זו הצליחה לקדם את הנושא התחבורה הציבורית ברחבי אירופה, ובשנת 2010 כבר נרשמו לתוכנית למעלה מ-2000 ערים בעולם.

== ציון היום במקומות שונים בעולם ==
הכנס הפך לאירוע המרכזי בעולם התחבורה הציבורית, למקום המפגש השנתי לכל בעלי העניין ולכר פורה לרישות ויצירת שיתופי פעולה חדשים. לדוגמה: באתונה, נסגר מרכז העיר לכניסת כלי רכב למשך יממה שלמה, וההגעה אליו התאפשרה באמצעות רכבת תחתית בלבד. את מקומן של המכוניות תפסו הבזאר, יריד אמנות ואירועי מוזיקה. כמו כן, בבודפשט נערכים במשך שבוע אירועים שונים בנושא תחבורה בת קיימא. בין השאר, מוקדשים ימים לקידום נסיעה באופניים, הליכה ברגל ושייט על הדנובה (חלק ממערכת התחבורה הציבורית בעיר). ברומא נערכים אירועי אופניים והושקה פלטפורמת קאר-פולינג עירונית. גם שם נסגר מרכז העיר לכניסת כלי רכב פרטיים למשך יום שלם. בין הערים המשתתפות ניתן למצוא גם את ברצלונה, מדריד, טולוז, ציריך, רוטרדם, מונטריאול, מילאנו, אוסלו ועוד.

== יום התחבורה הציבורית בישראל ==
בישראל מדי שנה עורך ארגון תחבורה "היום ומחר" את הכנס המרכזי בהשתתפות חברות התחבורה הציבורית, חברי כנסת, בכירי משרד האוצר, חברות התחבורה הציבורית, המגזר העסקי והחברה האזרחית. כנס יום התחבורה הציבורית ייצר בישראל שיח בין גורמי המפתח לקידום תחבורה ציבורית במדינה.

היוזמה שהחלה באירופה הפכה להצלחה עולמית וגרמה להשפעה גם עלינו, ובארץ יום תחבורה ציבורית מצוין מדי שנה החל משנת 2004. יום זה מהווה הזדמנות מעולה להעלאת המודעות בכל הנוגע לבעיות הנלוות עקב שימוש רב ברכב הפרטי : זיהום האוויר, זמן אבוד בפקקים ובעיות חברתיות בין עוברי הדרך.

נושא זה עלה לסדר היום כיוון שכ-65% מהתעבורה בארץ מבוצעת על ידי רכב פרטי. לעומת זאת, רק כ-30% מהאוכלוסייה הבוגרת בישראל משתמשת באוטובוסים וברכבת כאמצעי תחבורה עיקריים.

יום זה נוסד כדי להעלות את המודעות לשימוש בתחבורה הציבורית בישראל ולהעלות את הצורך לשפר את רמת השירות, תדירויות הקווים ומסלוליהם, ולספק לאוכלוסייה תמריצים וסיבות להעדיף אותה על פני הרכב הפרטי.

== הערות שוליים ==

קטגוריה:תחבורה
קטגוריה:ימי מודעות
עפרוני ענק

עפרוני ענק על גדר
עפרוני ענק (שם מדעי: Melanocorypha calandra) הוא מין של עוף ממשפחת העפרוניים שבסדרת ציפורי שיר. שם הסוג מורכב משתי מילים: melano - שחור ו- Corypha שפירושו כובע, חלק עליון או צעיף, המתייחס לכתמים השחורים בחזהו. מקור שם המין: calandra - איש יפה, כנראה מתייחס לשירה היפה של הזכרים) הוא מין ציפור ממשפחת העפרוניים והמין הגדול מבין העפרונים בישראל. אולם את שמו הוא קיבל בזכות שני הכתמים הכהים שעל צווארו, הנקראים ענק במשמעות תכשיט. אותו המקרה הוא עם יונת הענק שחורפת בישראל בכמויות גדולות. גם היא הגדולה מבין היונים בארץ, וגם היא זכתה בשמה בזכות דגם התכשיט שעל צווארה.

== תיאור המין ==
העפרוני גדול מאוד ביחס לשאר מיני העפרוניים. מקורו גדול וחזק, והראש כולו נראה גדול וכבד. בצידי החזה בולט כתם שחור. תת-הכנף השחרחרה בולטת בתעופה, וכן שפת הזרימה הלבנה הרחבה. נוצות הזנב החיצוניות לבנות. הוא דומה לעפרוני פסגות, אך דגם הראש שלו מודגש פחות, והוא גדול וכבד ממנו.

שירתו חקיינית בצורה יוצאת דופן. השירה הולכת וגוברת מחודש פברואר - עת הוא מבסס לעצמו נחלה לקראת עונת הקינון. השירה העזה והיפה מתחילה עוד בטרם מפציע השחר והיא מורכבת מ"מיקס" חיקויים של הציפורים הנמצאות בשכנות עם העפרוני הענק, למשל - גיבתון עפרוני וסלעית לבנת-כנף (בספר המדבר). לעיתים קרובות השירה מושמעת מהאוויר, כאשר העפרוני הענק מרחף במקומו, בגובה של כמה מטרים ושר. גם בערב, לפני שהעפרוני הענק מסתתר על הקרקע לקראת השינה, הוא מקפיד לנצל את שעות האור האחרונות למטרות שירה מהאוויר. בתאורה הזו, קשה לאתר אותו - זעיר באוויר מצד אחד, ומצד שני קולני.
== מבנה גופו ==

מבנה גופו גדול ומשתנה עם הזמן. פרט בעל מקור עבה וחזק. אורכו עד 8 ס"מ. בצידי החזה כתמים. לפרט הגבה בהירה והכנפיים שלהן כהות עם שפת זרימה לבנה. אורך גוף: 17.5 - 20 ס"מ. מוטת כנפיים: 38 ס"מ. משקל: 50 - 58 גרם.
== סכנות ואיומים ==
סטטוס שימור בינלאומי של עפרוני הענק הוא ללא סיכון (Least Concern), אך סטטוס שימור אזורי - בסכנת הכחדה (Endangered), על פי העדכון ברשימת המינים בסכנת הכחדה של הספר האדום של העופות בישראל.

== תפוצה בישראל ומגמות אוכלוסין ==

עפרוני הענק חובב אזורים חקלאיים המעובדים בשיטות מסורתיות של שדות קטנים וללא חומרי הדברה. הוא נפגע ככל הנראה מהפיתוח החקלאי, הכולל עיבוד מכני של שדות גדולים ואחידים (מונוקולטוריים) תוך שימוש בחומרי הדברה. באזורים מסוימים דוגמת צפון הנגב, הוא נפגע מרעיית-יתר, נטיעות והתרבות מינים מתפרצים. הוא דוגר סביב הים התיכון, בדרום מערב רוסיה ובמזרחה עד לקזחסטן. חלק מהאוכלוסיות נודדות דרומה בחורף. בישראל, הוא דוגר במספר אתרים ברמת הגולן, בגליל התחתון, במורדות הגלבוע ובגליל המזרחי, ובשומרון. הוא חולף בכל חלקי הארץ, ובחורף נמצא בעיקר בנגב הצפוני.
==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:עפרוניים
קטגוריה:ארץ ישראל: עפרוניים
קטגוריה:בעלי חיים שתוארו ב-1766
שעיר משורטט

Otus brucei
שעיר משורטט (שם מדעי: Otus brucei) הוא מין של דורס לילה מהסוג שעיר, המצוי בישראל.

משמעות שמו המדעי הוא "ציציות באוזניים" או "אוזניים שעירות", שכן גופו שעיר במיוחד. מוצאו ברחבי אסיה ובין השאר בישראל.

== אנטומיה ==
מסת השעיר המשורטט היא  כ-95 גרם ואורך גופו 19–22 ס"מ (בערך באורך של מרצפת סטנדרטית).

השעיר המשורטט נראה כמו ינשוף כיס קטן ופרוותי. גופו מכוסה בשרטוט אורכי על גבו ובטנו. בנוסף, רגליו מכוסות בנוצות.

לבושו בהיר ובגוון חולי, בעיקר בפנים ופס כתפו הוא בצבע בז', כלומר, אין לו הגוון החלודי ופסי הרוחב הלבנים המאפיינים את השעיר המצוי. גודלו של השעיר המשורטט עולה על גודל השעיר המצוי רק במעט, באופן שכמעט ואינו ניכר בשדה.  

אף על פי שקיימת חפיפה רבה בין שני המינים על גבי חלקים נרחבים מאזורי התפוצה שלהם, ניתן להבחין בין השעיר המצוי לשעיר המשורטט על פי כמה מאפיינים עיקריים:

נוצות האצבע הקדמית השמאלית ארוכות מהותית מאלו של השעיר המצוי וציפורן האצבע האחורית של השעיר המשורטט ארוכה בממוצע מזו של שעיר מצוי. כמו כן, נמצא שיחס כנף הזנב של שעיר משורטט נמוך מזה של שעיר מצוי.

על אף המידע הרב המצוי בספרות באשר לזיהוי פרטים בוגרים, קיים מידע מצומצם ביותר אודות זיהוי גוזלים ופרחונים, ביניהם:

1. אצבע קדמית שמאלית מנוצה האופן ניכר.

2. הגוון הכללי של הגוזלים חולי בהיר בניגוד לגוון אפור חום של גוזלי השעיר המצוי.

3. המצח והחזה בעלי פספוס רוחב בהשוואה לפספוס אורך בגוזלי השעיר המצוי.

4. לגוזלי השעיר המשורטט גבות בהירות לעומת גבות כהות לגוזלי השעיר המצוי.

5. לגוזלי השעיר המשורטט צבע עין צהוב כהה לעומת צהוב בהיר יותר בשעיר המצוי.

== תפוצה ואזור חיות ==
השעיר המשורטט דוגר בקביעות באזורים מדבריים ממזרח טורקיה מזרחה דרך עיראק, טורקמניסטן, אפגניסטן עד לקזחסטן. חלק מהאוכלוסיות נודדות דרומה בחורף. מין זה מתאפיין בנדידה חלקית והוא חורף קבוע במזרח התיכון, הודו וחצי האי ערב.

השעיר המשורטט חורף וחולף נדיר בישראל, בעיקר בנחלים עם עצי שיטה הנשפכים לערבה ובהרי אילת, וכן הוא מקנן בשטחי צפון ים המלח.

השעיר המשורטט אינו נודד למרחקים ארוכים.

עם זאת, לא קיים אומדן אמיתי של האוכלוסייה העולמית, וגם לא ידוע על טרנדים או איומים, ולכן היא מסווגת כיציבה. חלק מהאוכלוסייה העולמית יציבה וחלק נודדת, אך היחסים ביניהם אינם ברורים.

== התנהגות ==
קולו של השעיר המשורטט שונה מקולו של השעיר המצוי, וזהו כנראה אמצעי הזיהוי הטוב ביותר בעיקר באזורי הקינון. קולו של השעיר המשורטט חלש ועמוק, לעומת קולות השעיר המצוי הרמים והצעקניים.

בדרך כלל שעיר משורטט מטיל ביצים בסביבות השבוע השלישי של אפריל. הנקבה מטילה בתוך נקרת עץ או בקן גמור 4–6 ביצים, ותקופת הדגירה נמשכת כ-26–28 ימים. כעבור כ-26 ימים מיום הבקיעה הפרחונים עוזבים את הקן. כלומר, תחילת הקינון היא באמצע אפריל, הבקיעה בין אמצע מאי לתחילת יוני, והפריחה מהקן היא בסוף יוני.

== תזונה ==
מזונו של השעיר המשורטט דומה לשל השעיר המצוי ומורכב בעיקר מחרקים ופרוקי רגליים שונים, ולעיתים רחוקות גם מציפורי שיר ומכרסמים קטנים.

== ציון במקורות ==
* "…וּשְׂעִירִים יְרַקְּדוּ-שָׁם" (ישעיה י"ג, 21)
* "....וּשְׂעִיר-עִזִּים אֶחָד" (במדבר ט"ו, 24)

שעיר הוא שם תנכ"י ולרוב הוא מופיע בהקשר של תיש (במדבר ט"ו) ולעיתים במשמעות של ינשוף (ישעיה, י"ג). גם אז מפרשים את השם בשל הדמיון לשעיר עיזים בריקוד ובריבוי הנוצות.

==קישורים חיצוניים==

== הערות שוליים ==

קטגוריה:בעלי חיים שתוארו ב-1873
קטגוריה:טקסונים שתוארו בידי אלן אוקטביאן יום
קטגוריה:ינשופיים
קטגוריה:ארץ ישראל: דורסי לילה
פוג'יקו פוג'יו

פוג'יקו פוג'יו (ביפנית: 藤子 不二雄) היה שם העט של צמד אמני מאנגה יפנים. שמותיהם האמיתיים הם הירושי פוג'ימוטו (藤 本 弘, 1933–1996) ומוטו אביקו (安孫子 素雄, 1934–2022). השותפות של פוג'ימוטו ואביקו החלה ב-1951. הם החלו להשתמש בשם העט "פוג'יו פוג'יו" החל משנת 1954 עד אשר השותפות ביניהם הסתיימה לבסוף ב-1987.

פוג'ימוטו ואביקו ידועים בעיקר כיוצרים של סדרת המאנגה היפנית המצליחה דורימון.

עוד מההתחלה הם אימצו דרך לשיתוף פעולה במסגרתה שניהם עבדו בו זמנית על פיתוח כתיבת סיפור המאנגה ויצירת הציורים של המאנגה, אך עם השנים הם החלו לפרסם בהדרגה יותר ויותר יצירות שנוצרו רק על ידי אחד מהם תחת שמות שונים. לאורך הקריירה שלהם הם זכו בפרסים רבים.

==קישורים חיצוניים==

קטגוריה:אמני מאנגה
קטגוריה:יפנים שנולדו ב-1933
קטגוריה:יפנים שנולדו ב-1934
קטגוריה:יפנים שנפטרו ב-1996
קטגוריה:יפנים שנפטרו ב-2022
עלווית לבנת-בטן

Phylloscopus bonelli
עלווית לבנת-בטן (שם מדעי: Phylloscopus bonelli; השם בערבית: נקשארת רמאדייה) היא ציפור שיר קטנה ממשפחת העלוויות.

== תיאור המין ==
העלווית היא ציפור שיר קטנה שגופה מעודן, גדולה במקצת מהפשוש בן משפחתה. מסתה היא 8.5 גרם ואורכה בין 10 ל-12 ס"מ. היא שכיחה בעונות הנדידה בנופי עצים ושיחים ברוב אזורי הארץ. ציפור שיר זו חולפת בארץ באוגוסט- ספטמבר, ובמספר גדול עוד יותר, במרץ-אפריל . אהבתה לעצים הגבוהים, והניתור הלוך וחזור בעקבות חרקים העניק לסוג כולו של העלוויות את השם -Scopus = צופה ו - phyllos = עלווה. פיצולו של המין לשני מינים, מערבי ומזרחי הוביל אל השם Orientalis = מן המזרח.

העלווית היא בינונית בגודלה, מגושמת. ראשה עגול וזנבה מלא. חלקי גופה העליונים אפורים ומגוונים באזורים ירוקים-צהובים מבריקים. גחונה לבן. ניכרת בעל-שת הצהבהב ובשולי הכנף (סוככות ואברות) הצהבהבות ירוקות - לעיתים בניגוד חזק לגב ולכתף האפורים. עיניה כהות, גבת עינה לא מודגשת. בסיס מקורה ורוד ושולי זנבה זהובים.

העלווית היא בעלת הגוונים ה"דהויים" ביותר מבין העלויות הנפוצות, בעלת חישוף אברות ארוך, בסיס מקור בהיר ורגליים בהירות עד חומות, ולא שחורות.

הזכר והנקבה דומים בגודל ובצבע, לשניהם גב וכנפיים חומים זיתיים ואפורים, ובטן לבנבנה. היא נבדלת ממיני עלווית אחרים בצבע העל שת, שגוונו הצהוב עז יותר. ניתן להתבלבל בין כל מיני העלוויות, אבל הדומה ביותר לעלוית לבנת-בטן היא העלוית האפורה - בעיקר פרטים בוגרים או "בלויים". גם אוכלוסיות מזרחיות של עלווית החורף, שצבען אפרפר יותר, דומות לעלווית לבנת-בטן, אך הן נבדלות ברגליים הכהות, וחסרות את העל-שת הצהבהב.

== מאפייני המין ==
{| class="wikitable"
|בתי גידול
|חרמון - יער ספר הררי
|-
|סטטוס בארץ
|חולף, מקיץ
|-
|סטטוס קינון בארץ
|מקנן
|-
|אופי הנדידה
|נודד ארוך-טווח
|-
|רצועות זואוגאוגרפיות
|אלפיני, אירנו-טורני
|-
|תצורות נוף
|הררי
|-
|תצורות צומח
|חורש
|-
|צפיפות צומח
|נמוכה \ דלילה \ פתוח, בינונית
|-
|מיקומי קנים
|עצים, שיחים
|-
|סוגי מזון
|חסרי חוליות
|-
|שיחור מזון
|על עצים ושיחים
|-
|גודלי גוף
|קטן (עד 500 גרם)
|-
|גורמי סיכון
|הרס וקיטוע מקומות החיות
|}

===תזונה ===
עלוית לבנת -בטן ניזונה בעיקר מפרוקי רגליים קטנים, במיוחד חרקים זעירים.

=== רבייה ===
בקצהו הדרומי ביותר של תחום דגירתה של העלווית במזרח הים התיכון זוגות ספורים דוגרים במורדות החרמון המיוערים. הנקבה מצניעה את הקן בתוך שקע במדרון בבסיסו של עץ או שיח.

עבור הנקבה הקן הוא מקלעת כדורית שהיא בונה לבדה. בתוכו 4–7 ביצים לבנבנות עם נקודות וכתמים קטנים חלודיים. הנקבה דוגרת לבדה כשבועיים ושני ההורים מטפלים בגוזלים הפורחים מקץ 13–14 יום.

===תפוצה ובתי גידול===
סביב אגן ים התיכון ומרכז אירופה משתרע בית גידולה של העלווית, והיא חורפת דרומית לסהרה ומדרום לסודאן. אזור מחייתה הוא בחורשים וביערות הרריים. העלווית נפוצה מן הבלקן, דרך טורקיה, סוריה ולבנון, עד החרמון. בארץ היא מבקרת נדירה בסתיו, אך מצויה באביב ברוב חלקי הארץ.

על שם חוקר העופות האיטלקי פרופ' פרנקו אנדריאה בונלי נקראת האוכלוסייה המערבית, באנגלית נקראת לעיתים העלווית המזרחית של בונלי, או עלווית בלקנית.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1819
קטגוריה:טקסונים שתוארו בידי לואי-פייר וייו
קטגוריה:עלווית
קטגוריה:ארץ ישראל: סבכיים
יום ההליכה העולמי

יום ההליכה העולמי חל מדי שנה ב--30 באוקטובר. זו יוזמה של הארגון הבינלאומי TAFISA, שמטרתה לעודד פעילות גופנית באמצעות הליכה שהיא הספורט השכיח בקרב האוכלוסייה והיא אפשרית לכולם. בישראל יום זה מאורגן על ידי משרדי התרבות והספורט והבריאות.

== המיזם בישראל ומטרתו ==
ביום ההליכה מתקיימות פעילויות שונות בנושא במוסדות החינוך.

מיזם יום ההליכה העולמי משותף למשרד התרבות והספורט ומשרד הבריאות כחלק מתוכנית "אֶפְשָׁרִיבָּרִיא", התוכנית לחיים פעילים ובריאים, ונועדה להתמודד עם הנתונים המדאיגים לפיהם רק שליש מאוכלוסיית ישראל אכן עוסקת בפעילות גופנית באופן קבוע.

בנוסף למשרד התרבות והספורט ולמשרד הבריאות משתתפים בארגון גם הרשויות המקומיות, משרד החינוך, משטרת ישראל, צבא הגנה לישראל ועוד. הם מעוניינים להציג לציבור כי ניתן לבצע פעילות גופנית באופן יום-יומי בכל מקום. לדוגמה, ניתן לעלות במדרגות במקום במעלית, לטייל בפארקים ברחבי הארץ, ופשוט להחליף ישיבה בהליכה כל זמן שאפשר.

המסר של יזמי התוכנית הוא שכל פעילות כזאת היא חלק חשוב מהעשייה היומיומית, ולכן כדאי לאמץ אותה במשך היום. היא נחשבת ונספרת כחלק מהפעילות הגופנית היומית ותורמת לשיפור הבריאות הפיזית והגופנית, להפחתת מתחים ולאיכות חיים טובה יותר. הליכה מהירה חשובה לכל אדם בכל גיל, מגיל צעיר ועד לגיל המבוגר.

== יתרונות ההליכה ==
יזמי היום מזכירים את יתרונות ההליכה: ההליכה עוזרת להפגת לחצים, בנוסף על כך שהיא שומרת על הכושר שלנו ומשפרת אותו. היא גם עוזרת לירידה במשקל או לשמירתו. להליכה יש יתרונות בריאותיים ואף חברתיים: ההליכה עוזרת למצב רוח מרומם ולרעננות ומרץ. תורמת לתפקוד טוב של מערכות הלב הדם והריאות, משפרת את מחזור הדם ומחזקת שרירים. ההליכה אפילו משפרת יכולות ריכוז, ביטחון ודימוי עצמי.

יתרה מכך, מוכח כי ההליכה משפרת את מסת העצם ומצמצמת סיכוי לשברים, תורמת להתמודדות עם דיכאון ואף יעילה לפעמים יותר מטיפול תרופתי.

== הערות שוליים ==

קטגוריה:הליכה
קטגוריה:ימי מודעות
קטגוריה:אירועים בחודש אוקטובר
יום האפילפסיה הבין-לאומי

יום האפילפסיה הבין-לאומי הוא מועד בינלאומי המצוין מדי שנה ב-26 במרץ. יום זה נועד להעלות את המודעות למחלת האפילפסיה, להפריך מיתוסים על המחלה ולתת לאנשים חולי אפילפסיה ביטחון ותחושת שייכות שאינם לבד בעולם.

== היסטוריה ==
הרעיון של יום האפילפסיה הבינלאומי הוגה בשנת 2008 על ידי קאסידי מייגן ואימה. שני הארגונים The Epilepsy Association of Nova Scotia ו-Anita Kaufmann Foundation תמכו ברעיון שלהן, ובאו יחד כדי להפיץ את היום הזה כיום בינלאומי. לאור מאמציהם המשותפים של הארגונים, בתי ספר, עסקים ופוליטיקאים הביעו את תמיכתם, וב-26 במרץ 2009 הפך יום זה למועד בינלאומי.

== מטרה ==
מטרת יום האפילפסיה, המכונה גם "היום הסגול", היא להעלות את המודעות למחלת האפילפסיה. יוזֶמת "היום הסגול", קאסידי מייגן, שסובלת בעצמה מאפילפסיה, יצרה את היום הזה במטרה לגרום לאנשים לדבר על המחלה, להפריך מיתוסים בנוגע למחלה ובנוסף להעלות את המודעות אליה באופן כללי. יתר על כן, היא יצרה את היום הזה כדי שאנשים הסובלים מאפילפסיה לא ירגישו בדידות, ויבינו שהם לא לבד בעולם.

== שם המועד ==
סמל היום הזה הוא הצבע הסגול, מכיוון שחולי האפילפסיה רואים את הצבע הזה בזמן התקף האפילפסיה. בסקר שנערך על ידי חולי אפילפסיה, עלה כי הצבע הסגול הוא הצבע ש"מרגישים" המותקפים בהתקף אפילפסיה.

== תקציר על המחלה ==
אפילפסיה (בעברית: כִּפְיוֹן) הנקראת גם מחלת הנפילה, היא קבוצה של הפרעות נוירולוגיות ארוכות טווח הבאות לידי ביטוי בפרכוסים אפילפטיים תופעות לוואי נוספות היכולות להיגרם משלל סיבות בהתאם לאדם. הפרכוסים הללו הם אירועים משתנים. אלה אירועים שיכולים להיות קצרים ולרוב קשה להבחין בהם או יכולים להיות אירועים ארוכים של רעידות חזקות וארוכות טווח. לפרכוסים הבאים לידי ביטוי באפילפסיה אין סיבה מיידית, אך פרכוסים המופיעים מסיבה כלשהי אינם נחשבים לפרכוסים אפילפטיים.

== הערות שוליים ==

קטגוריה:אפילפסיה
קטגוריה:ימי מודעות לבריאות
קטגוריה:אירועים בחודש מרץ
יום הנוער הבין-לאומי

יום הנוער הבין-לאומי הוא מועד בינלאומי הנחגג מדי שנה ב-12 באוגוסט, אשר נקבע על ידי האו"ם בעצרת הכללית של בשנת 1999. הוא צוין לראשונה ב-12 באוגוסט 2000.

אוכלוסיית הנוער כיום היא האוכלוסייה הגדולה ביותר שחיה אי פעם, ומהווה כ-1.8 מיליארד בני-נוער, אך לאור העובדה כי 1 מתוך 10 מילדי העולם חיים באזורי סכסוך, ו-24 מיליון בקרב בני הנוער אינם לומדים בבתי ספר, גובר הבידוד של הנוער בחברה. לכן בכל שנה נבחר נושא רלוונטי, שהנוער מתמקד בו לקידום המעורבות של בני הנוער באופן פעיל יותר, בהפיכת תרומות חיוביות לקהילות שלהם, וגם לזיהוי המאמצים שלהם בעולם בשיפור החברה העולמית.

==רקע==
הרעיון ליום הנוער הבינלאומי הוצע בשנת 1991 על ידי קבוצת צעירים ממדינות וינה ואוסטריה שנאספו לפגישה הראשונה של הפורום הנוער העולמי של האו"ם שהמליץ על הכרזת יום הנוער הבינלאומי, כדי לגייס כספים למטרות קידום יום זה ובנוסף עבור תמיכת קרן הנוער של האו"ם בשיתוף ארגוני נוער.

בוועידה העולמית של השרים האחראים לנוער שהתקיימה ב-12 באוגוסט 1998 התקבלה החלטה שהוכרזה כיום הנוער הבינלאומי. לאחר שנה המלצה זו אושרה על ידי העצרת הכללית של האו"ם. ביום זה העצרת המליצה על הקמת פעילויות ציבוריות לקידום מודעות התוכנית העולמית לקידום הנוער.

==מטרת היום==
נשים וגברים משתתפים ביום זה ואף חיוניים לשינוי להעלאת המודעות לאתגרים ובעיות העומדים בפני בני הנוער בעולם. יום זה נועד לכמה מטרות:

# להכיר בהישגים של הנוער.
# לזהות פוטנציאל של בני נוער.
# להחזיר תלמידים נושרים לבית הספר ולהגן על זכותם לחינוך.
# לתכנן דרכים שיאפשרו לצעירים להיות חלק מיוזמות ומעורבות בשינויים קהילתיים.

==פעילויות ומנהגים==
ביום זה מתרחשים פעילויות ואירועים רבים ברחבי העולם אשר עשויים לכלול כנסים לנוער בנושאים, כמו תעסוקה, פעילויות כגון קונצרטים, פעילויות ספורטיביות, תהלוכות ותערוכות ניידות. בנוסף קיימים מרחבים בטוחים אשר מאפשרים לנוער לעסוק בנושאים ממשלתיים, להשתתף בספורט ובפעילויות פנאי אחרות, וכן נפתחים מרחבים דיגיטליים אשר עוזרים לנוער לקיים אינטראקציה עם נוער ברחבי העולם.

ביום זה הפעילויות והאירועים מקדמים את היתרונות שצעירים מביאים לנו ומעידים על הישגי הצעירים. יום זה מאפשר לצעירים שיתוף פעולה עם מבוגרים לגילוי מעורבות וקבלת החלטות בתחומים מקומיים ולאומיים. היום קיים כדי לעודד בני נוער מרחבי העולם ליזום פעילויות שיגבירו את המודעות בנוגע למצבם של בני נוער.

==קישורים חיצוניים==

* 
* [http://lib.cet.ac.il/pages/item.asp?item=9243 יום הנוער הבינלאומי - 12 באוגוסט], באתר הספרייה הווירטואלית של מטח
* [http://social-work.biu.ac.il/youthday יום הנוער הבינלאומי], באתר אוניברסיטת בר-אילן
* [http://iad.org.il/international-juvenile-day/ יום הנוער הבינלאומי], באתר האגודה הישראלית לדיפלומטיה
* 
* [http://www.israelhayom.co.il/opinion/404599 יום הנוער: דור העתיד - וההווה], באתר ישראל היום
<div class="mw-content-ltr">
* [https://www.timeanddate.com/holidays/un/international-youth-day International Youth Day], timeanddate
</div>

==הערות שוליים==

קטגוריה:מועדי האומות המאוחדות
קטגוריה:נוער
קטגוריה:ימי מודעות
קטגוריה:אירועים בחודש אוגוסט
אלמנה אמריקאית

אלמנה אמריקאית או אלמנה מערבית (שם מדעי: Latrodectus Hesperus) היא מין של עכביש ארסי מהסוג אלמנה המצוי באזורים המערביים של צפון אמריקה. גודלו של גוף הנקבה הוא 14–16 מ"מ (½ אינץ') וצבעו שחור, לעיתים עם סימן אדום בצורת שעון חול על גחונה. צבעו של סימן שעון החול לעיתים צהוב ואף במקרים נדירים לבן. גודלו של גוף הזכר הוא בערך כחצי מגוף הנקבה, ובדרך כלל צבעו שזוף עם פסים בהירים על גחונו. תוחלת חייו של הזכר הוא מספר חודשים לאחר בגרותו (תהליך התבגרותו אורך כ-70 ימים), ולעומתו, הנקבה חיה מעל לכשנה לאחר בגרותה (תהליך התבגרותה אורך כ-90 ימים).

רשת האלמנה היא בדרך כלל תלת-ממדית, מיוצרת כמסה לא מאורגנת של משי בסדק או בפינה כהה. הרשת דביקה וחזקה מאוד. אם היא בשימוש, האלמנה תהיה בקרבה אל הרשת.

== רבייה ==
זכרי האלמנה האמריקאית נודדים בחיפוש אחר נקבה. בתקופה זו, הם לא נושכים או אוכלים. ראשית, הזכר מכרכר ברשתו, ולאחר מכן משאיר את זרעו על הרשת. אחר כך הוא לוקח את הזרע לתוך כלי קיבול מיוחדים על הקצוות של הפדיפאלפים שלו. לאחר מכן הוא מחפש נקבה, כך הוא יכול להזריע את הנקבה. לאחר התהליך, הנקבה מטילה צרורות של ביצים, המכילות כ-750 ביצים. צרור של ביצים דבוק לרשת, כך שלא נגרם נזק לפני שהביצה פוקעת. קוטרה של ביצה אחת היא כסנטימטר. צבען של שקיות הביצים הוא בדר"כ שזוף או לבן ומרקמה כנייר. במהלך הקיץ, הנקבה מטילה בין ארבע לתשע שקיות ביצים. הדגירה נמשכת כ-14 ימים בערך, והעכבישים הצעירים יהיו קניבלים. רק אחד ועד 12 עכבישים מכל שק זוכים לחיות עד 30 ימים. הזכרים מתים מספר חודשים לאחר בגרותם בין השאר מכיוון שהנקבות אוכלות את הזכרים לאחר תהליך הרבייה.

== האלמנה במגע עם האדם ==
האלמנה מצויה בקרבה לאדם, אך מקרי מוות כתוצאה מנשיכת האלמנה או כל עכביש מסוג כלשהו הם נדירים, בנוסף לכך, רק לנקבה יש בלוטות ארס גדולות מספיק כדי לגרום נזק בנשיכה עד כדי צורך בטיפול רפואי.

== תפוצה וסביבת מחיה ==
האלמנה האמריקאית מצויה באזוריה החמים של ארצות הברית. הזן מצוי בכל ארבעת המדבריות הדרומיים-מערביים של אמריקה מתחת לסלעים, צמחים וסוגים שונים של חורבות ואף ביבשה.

==קישורים חיצוניים==

== הערות שוליים ==

קטגוריה:כדורניים
קטגוריה:עכבישאים ארסיים
קטגוריה:ארצות הברית: עכבישים
קטגוריה:בעלי חיים בצפון-מערב ארצות הברית
יום האסתמה העולמי

יום האסתמה העולמי (באנגלית: World Asthma Day) הוא מועד בינלאומי המצוין מדי שנה ביום שלישי הראשון של חודש מאי.

==היסטוריה==
יום האסתמה העולמי הראשון התקיים בשנת 1998.

היום נקבע משום שנראתה מגמת עלייה עולמית בתחלואה באסתמה.
עלייה זו ניכרת בפרט במדינות בהם התפתחה תעשייה גבוהה. שכיחות מחלת האסתמה בקרב ילדי ישראל נעה בין 8% ל-10%.

==מטרות==
היום מאורגן על ידי היוזמה הגלובלית לאסתמה , לשיפור המודעות לאסתמה ולטיפול בה ברחבי העולם.

בכל שנה יש ליום זה נושא מיוחד, כשבשנת 2012, לדוגמה, הנושא היה "אתה יכול לשלוט על האסתמה שלך", ומטרתו לעודד התייחסות אופטימית ואקטיבית כדי להתמודד עם מחלה זו ולשלוט בה.

כמו כן, יום זה מנוצל על מנת לנפץ מיתוסים הקשורים למחלה זו, כמו: "חולי האסתמה צריכים לנוח ולהימנע מפעילות גופנית", מכיוון שלהפך, פעילות גופנית רצויה ואף חשובה בקרב חולי האסתמה ולחולים במחלות נשימה אחרות. היא עוזרת לחולים לתפקד, מקילה את הקושי בנשימה, מפחיתה התקפים ומשפרת את תפקודיו של הריאות. מחקרים מראים שחוסר בפעילות גופנית מעלה את הסיכון להתקף אסתמה.

מיתוס נוסף שהארגון מבקש לנפץ הוא שמחלת האסתמההיא מחלה פסיכוסומטית הנובעת ממצבים נפשיים. למעשה, הוכח סטרס יכול להיות אחד מהגורמים הרבים (עשן, פיח באוויר, וירוסים, אלרגיות) להתקפי אסתמה אבל הוא לא אחד מגורמי המחלה. האסתמה היא קודם כל מחלה דלקתית כרונית בדרכי הנשימה המובילים אוויר אל הריאות.

==קישורים חיצוניים==
* 

* [https://web.archive.org/web/20190329210343/http://www.altiusdirectory.com/Society/world-asthma-day.php נושאי יום האסתמה העולמי לפי שנים]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ימי מודעות לבריאות
קטגוריה:אירועים בחודש מאי
קטגוריה:אסתמה
צחיחנית החרמון

צחיחנית ב[[מיזורי]]
ביצי צחיחנית חרמון מהתת-מין E. a. flava, אוסף מוזיאון טולוז]]
צחיחנית החרמון (שם מדעי: Eremophila alpestris) היא ציפור שיר ממשפחת העפרוניים, בעלת שתי ציצות בולטות המזכירות קרניים. לרוב מצויה בטרשים או בשטחים מסולעים.

== תיאור המין ==
צחיחנית החרמון שייכת למשפחת ציפורי שיר ממשפחת העפרוניים. גודלה נע בין בינוני עד גדול. לכל הצחיחניות יש שתי ציציות בולטות, דמויות קרניים. הזכר מעט גדול מהנקבה, ציציותיו ארוכות יותר וגבו מחוספס פחות מגבה של הנקבה. צבעה החום-אפור של צחיחנית זו משמש אותה כהסוואה בסביבת בית הגידול שלה. אורכה של הצחיחנית מגיע ל-16–19 ס״מ, ומשקלה מגיע עד 500 גרם.

== מאפייני המין ==
בית הגידול המועדף על הצחיחנית הוא אדמת טרשים הצחיחנית נודדת בצורה חלקית למרחקים קצרים. היא מצויה מעונת הקיץ בארץ, ומקוננת בנוף הררי, בעיקר על הקרקע. הצחיחניות צדות מן הקרקע את מזונן: חסרי חוליות וצמחים.

== תפוצה ומגמות אוכלוסין ==
הצחיחנית נפוצה בחצי הכדור הצפוני בעיקר בצפון אמריקה, אירופה ואסיה. בחרמון הסורי ובהרי הלבנון דוגרת צחיחנית שהיא תת-מין מקומי בעלת שוני מהותי בצורה ובעלת שתי קרניים, ואילו בישראל אפשר למצוא אותה בחרמון בלבד מגובה 1,900 מטר ומעלה. בתוצאות הסקר שנערך בשנת 2013 גילו כ-50 זוגות דוגרים בחרמון בארץ ישראל.

== גורמי סיכון ==
הצחיחניות נפגעות מפעילות האדם, כמו הכשרת מסלולי סקי ופיתוח מתקנים שונים. בעקבות כך הן יכולות להיות בסכנת הכחדה בעתיד. כדי למנוע את הסכנה וכדי למזער את הפגיעה בבתי הגידול הטבעיים מומלץ לצמצם את עבודות הפיתוח המבוצעות בחרמון ולפקח עליהן.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:עפרוניים
קטגוריה:ארץ ישראל: עפרוניים
קטגוריה:בעלי חיים שתוארו ב-1758
פפיון המים

פפיון מים ברומניה
Anthus spinoletta spinoletta
פפיון המים (שם מדעי: Anthus spinoletta) היא ציפור גדולה למדי מהסוג פפיון שבמשפחת הנחליאליים. אורך הפפיון נע בין 15.5-17 ס"מ. משקלו: 18-24 גרם. צבעו חום אפור, חום בהיר. זנבו עם כתמים לבנים וצבע רגליו כהה.

בקיץ ראשו אפור שחור, מקורו שחור וחזהו ורוד ללא פסים, ובחורף ראשו חום, מקורו שחור עם בסיס צהבהב והחזה שלו בצבע לבן עם פסים ברורים.

לרוב הפפיונים לבוש חום, לעיתים צהבהב או חום-זיתי. הוא עשיר בפספוס - בעיקר על החזה ועל הגב, אך פפיון המים שבארץ נבדל משאר הפפיונים בלבוש האחיד ביותר ללא פיספוסים ובחזה מקושט במעט פספוסים דהויים ומצומצמים לחזה העליון. הוא גם היחיד בישראל עם רגליים שחורות ועבות.

== פירוש שמו ==
תחילת השם - Anthus = ציפור של שדות ומישורי עשב שהוזכרה על פליניוס בספרו "תולדות הטבע". ציפור קטנה וצבעונית, לכן מתאים מאוד לנחליאלי (נראה שהכוונה לנחליאלי צהוב).

הסיומת - spinoletta היא שם מקומי פלורנטיני לפפיון. באיטליה מכנים אותו השם החביב Spipolleta - ספיפולטה.

== תפוצה ==
בחורף, הוא נמצא בעיקר בבתי גידול לחים: שולי ברכות, גדות נחלים, אך גם בשדות חקלאיים לחים.

מספר מינים דוגרים באירופה ובאסיה. המין העיקרי המופיע בישראל הוא coutellii שדוגר בטורקיה וקווקז.

בישראל, פפיון המים נפוץ בעיקר בחורף, בדרך כלל מתחילת אוקטובר, ונמצא בעיקר בעמקי הצפון והמרכז, לרוב בקבוצות קטנות.

== התאמה לסביבת החיים ==
הפפיונים מבלים את רוב יומם בקרקע ומעטים מהם בעמידה על ענפים. על מנת שיוכלו להתקדם ביעילות על הקרקע ובין העשבים הם מצוידים ברגליים ארוכות ובטופר אחורי ארוך וישר.

== השוני בין הנקבה לזכר ==
צבע הנוצות זהה בשני המינים, אך הנקבות הן יותר חומות באזורי הכתר והאוזניים בהשוואה לזכרים.

לזכרים כנפיים ארוכות יותר מ-91 מ"מ ולנקבות כנפיים קצרות יותר מ-87 מ"מ.

==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:ארץ ישראל: נחליאליים
קטגוריה:נחליאליים
קטגוריה:בעלי חיים שתוארו ב-1758
יום האושר הבין-לאומי

יום האושר הבין-לאומי הוא מועד בין-לאומי המצוין כל שנה ב-20 במרץ והוא נקבע על ידי האו"ם. 

== היסטוריה ==
יום האושר הבינלאומי נחגג כל 20 במרץ. את "יום האושר הבינלאומי" חוגגים על פי סעיף 2 של החלטת האו"ם 66/281.

יום האושר הבינלאומי מזמין את כל המדינות, המשתייכות לארגון האומות המאוחדות וכן ארגונים בינלאומיים ואזוריים אחרים, והחברה האזרחית, כולל ארגונים לא ממשלתיים ואנשים פרטיים, לקיים את יום האושר הבינלאומי בפעילויות הגברת המודעות המתאימה.

מאז 2013 מציין האו"ם את יום האושר הבינלאומי ומכיר בכך בחשיבות האושר בחיי בני האדם ברחבי העולם. ובשנת 2015 השיק האו"ם את 17 היעדים המבקשים לשים קץ לעוני, להפחית את אי-השוויון ולהגן על העולם שלנו - שלושה היבטים מרכזיים שמובילים לרווחה ולאושר. האו"ם מזמין כל אדם בכל גיל, ארץ, עסקים וממשל להצטרף לחגיגה של "יום האושר הבינלאומי". אלפי יוזמות התפתחו בכל רחבי העולם כדי לחגוג ולקדם את ערך האושר.

== דירוג מדד האושר ==
פעם בשנה האו”ם מפרסם את דו"ח האושר העולמי, המדרג את המדינות בתחום זה. המדד אינו בוחן היכן חיים האנשים המאושרים ביותר, אלא באיזו מדינה קיימים התנאים המרביים הסביבתיים לתמיכה ברווחת אזרחיה. במדד האושר 2023 הגיעה ישראל למקום ה-4 מתוך מעל 150 מדינות שנבדקו.

==קישורים חיצוניים==
* 

== הערות שוליים ==

קטגוריה:ימי מודעות
קטגוריה:מועדי האומות המאוחדות
קטגוריה:אירועים בחודש מרץ